
64 DR 30.11.2009 

 
Peruntukan kepada negeri Sabah hanya RM185 juta sahaja. Alangkah 

kawasannya besar, projek-projek jalan di negeri Sabah belum terpelihara. Jika inilah 
peruntukan yang diberi, maka menangislah rakyat negeri Sabah, Tuan Pengerusi. 

 Peruntukan terbesar daripada peruntukan ini adalah terdiri daripada Butiran 08260 
iaitu Naiktaraf dan Memulihkan Jalan iaitu sebanyak RM100 juta. Banyak jalan raya yang 
perlu diperbaiki dan banyak lagi jalan raya yang perlu dibina, Tuan Pengerusi. Dalam 
butiran-butiran yang saya sebutkan tadi, satu, jambatan perlu dibina di negeri Sabah. Jalan 
yang runtuh perlu diperbaiki. Adakah peruntukan ini mencukupi? Memang tidak. Memang 
tidak. 

 Saya sentuh mengenai jalan-jalan di dalam kawasan saya Tuan Pengerusi, yang 
mana bukan build dan design, tetapi design and built kepada kontraktor yang telah 
melaksanakan projek jalan raya di antara Jalan Kepayan ke Jambatan Sungai Petagas. 
Akan tetapi malangnya Tuan Pengerusi, pembinaan jalan melebarkan Jambatan Petagas 
itu terhalang kerana kontraktor tidak dapat meneruskan projek ini disebabkan pampasan 
kepada rumah-rumah yang terlibat hanya dibayar setakat RM50,000 satu rumah sahaja. Ini 
dipercayai adalah keputusan Kabinet Kerajaan Negeri Sabah.  

 Oleh kerana projek ini melalui design and built, kenapa harga-harga pampasan ini 
tidak diberi pertimbangan sewajarnya? Kenapa projek ini diluluskan tanpa memberi 
ganjaran ataupun pampasan yang secukupnya kepada orang-orang yang terlibat? Jadi, ini 
mengakibatkan kelambatan pelaksanaan jalan itu dan sehingga sekarang belum dapat 
diteruskan. 

 Yang Berhormat Menteri, ada cadangan yang saya senaraikan iaitu beberapa 
jalan alternatif tidak melalui... Jawapan minggu yang lepas mengenai Pan Borneo Highway 
ini. Apa yang dijawab oleh Yang Berhormat Menteri iaitu, bilakah Pan Borneo ini 
dilaksanakan? Akan tetapi, Yang Berhormat Menteri menyentuh jalan pergi Pita, Kalabakan 
dan Sandakan. Maksud saya pada ketika itu adalah perhubungan antara ibu negeri Sabah 
iaitu Kota Kinabalu kepada Brunei Darussalam dan seterusnya ke Kuching. Itu maksudnya 
Pan Borneo yang saya difahamkan. Jadi, jawapan itu kurang memuaskan. Saya harap 
Menteri dapat memperbetulkan kenyataan ini kalau saya silap. 

 Pan Borneo bukan bermaksud jalan pergi Kalabakan, Tawau atau Kudat. Jadi, 
yang saya sentuh adalah mengenai jalan alternatif yang mana Yang Berhormat Menteri, 
kesesakan jalan raya sekarang berlaku berhadapan dengan Lapangan Terbang Kota 
Kinabalu. Apabila masa-masa yang peak hours, dengan izin maka, di situlah kesesakan 
jalan raya. Maka, di situlah orang menyumpah dan marah dengan kerajaan. Kenapa ini 
belum dilaksanakan? 

Manakala saya sudah pun membawa perkara ini beberapa kali dalam Dewan yang 
mulia ini, bahawa diteruskan pelebaran jalan itu dari Sungai Petagas ataupun berdekatan 
dengan persimpangan bypass lintas berdekatan dengan KKIA iaitu Kota Kinabalu 
International Airport, dengan izin, dan teruskan ke Taman Sabindo lalu kepada Kem Lok 
Kawi. Di situlah kesesakan melalui pekan Putatan itu. Beberapa kilometer Yang Berhormat 
Menteri. Saya harap Yang Berhormat Menteri dapat mengambil perkara ini dengan serius 
ataupun kalau boleh disediakan peruntukan yang secukupnya untuk jalan alternatif, iaitu 
apa yang saya difahamkan bahawa jalan lama daripada Donggongan atau Penampang ke 
Papar, projek ini telah pun di award, dengan izin kepada beberapa kontraktor.  

Saya dengar, tetapi belum juga dilaksanakan. Ini adalah peruntukan yang telah 
disediakan pada Rancangan Malaysia Kesembilan. Bilakah projek ini akan dimulai? Saya 
dengar award pun sudah ditawarkan kepada beberapa kontraktor, tetapi belum ada 
kelihatan pelaksanaannya. Ini penggal RMK-9 ini sudah pun hampir tamat, tetapi belum 
kelihatan ya Yang Berhormat Menteri. 

 Satu lagi jalan yang saya sebutkan tadi, iaitu jalan alternatif daripada jalan pesisir 
Tanjung Aru. Perhotelan Tanjung Aru bersebelahan dengan lapangan kapal terbang itu 
terus ke Jalan Sabindo melalui laut. Itu satu jalan alternatif untuk mengelakkan kesesakan 
jalan raya di hadapan Lapangan Terbang Kota Kinabalu.  

 



Peruntukan kepada negeri Sabah hanya RM185 juta sahaja. Alangkah. kawasannya besar, projek-projek jalan di negeri Sabah belum terpelihara. Jika inilah peruntukan yang diberi, maka menangislah rakyat negeri Sabah, Tuan Pengerusi. Peruntukan terbesar daripada peruntukan ini adalah terdiri daripada Butiran 08260 iaitu Naiktaraf dan Memulihkan Jalan iaitu sebanyak RM100 juta. Banyak jalan raya yang perlu diperbaiki dan banyak lagi jalan raya yang perlu dibina, Tuan Pengerusi. Dalam butiran-butiran yang saya sebutkan tadi, satu, jambatan perlu dibina di negeri Sabah. Jalan yang runtuh perlu diperbaiki. Adakah peruntukan ini mencukupi? Memang tidak. Memang tidak. Saya sentuh mengenai jalan-jalan di dalam kawasan saya Tuan Pengerusi, yang mana bukan build dan design, tetapi design and built kepada kontraktor yang telah melaksanakan projek jalan raya di antara Jalan Kepayan ke Jambatan Sungai Petagas. Akan tetapi malangnya Tuan Pengerusi, pembinaan jalan melebarkan Jambatan Petagas itu terhalang kerana kontraktor tidak dapat meneruskan projek ini disebabkan pampasan kepada rumah-rumah yang terlibat hanya dibayar setakat RM50,000 satu rumah sahaja. Ini dipercayai adalah keputusan Kabinet Kerajaan Negeri Sabah. Oleh kerana projek ini melalui design and built, kenapa harga-harga pampasan ini tidak diberi pertimbangan sewajarnya? Kenapa projek ini diluluskan tanpa memberi ganjaran ataupun pampasan yang secukupnya kepada orang-orang yang terlibat? Jadi, ini mengakibatkan kelambatan pelaksanaan jalan itu dan sehingga sekarang belum dapat diteruskan. Yang Berhormat Menteri, ada cadangan yang saya senaraikan iaitu beberapa jalan alternatif tidak melalui... Jawapan minggu yang lepas mengenai Pan Borneo Highway ini. Apa yang dijawab oleh Yang Berhormat Menteri iaitu, bilakah Pan Borneo ini dilaksanakan? Akan tetapi, Yang Berhormat Menteri menyentuh jalan pergi Pita, Kalabakan dan Sandakan. Maksud saya pada ketika itu adalah perhubungan antara ibu negeri Sabah iaitu Kota Kinabalu kepada Brunei Darussalam dan seterusnya ke Kuching. Itu maksudnya Pan Borneo yang saya difahamkan. Jadi, jawapan itu kurang memuaskan. Saya harap Menteri dapat memperbetulkan kenyataan ini kalau saya silap. Pan Borneo bukan bermaksud jalan pergi Kalabakan, Tawau atau Kudat. Jadi, yang saya sentuh adalah mengenai jalan alternatif yang mana Yang Berhormat Menteri, kesesakan jalan raya sekarang berlaku berhadapan dengan Lapangan Terbang Kota Kinabalu. Apabila masa-masa yang peak hours, dengan izin maka, di situlah kesesakan jalan raya. Maka, di situlah orang menyumpah dan marah dengan kerajaan. Kenapa ini belum dilaksanakan?. Manakala saya sudah pun membawa perkara ini beberapa kali dalam Dewan yang mulia ini, bahawa diteruskan pelebaran jalan itu dari Sungai Petagas ataupun berdekatan dengan persimpangan bypass lintas berdekatan dengan KKIA iaitu Kota Kinabalu International Airport, dengan izin, dan teruskan ke Taman Sabindo lalu kepada Kem Lok Kawi. Di situlah kesesakan melalui pekan Putatan itu. Beberapa kilometer Yang Berhormat Menteri. Saya harap Yang Berhormat Menteri dapat mengambil perkara ini dengan serius ataupun kalau boleh disediakan peruntukan yang secukupnya untuk jalan alternatif, iaitu apa yang saya difahamkan bahawa jalan lama daripada Donggongan atau Penampang ke Papar, projek ini telah pun di award, dengan izin kepada beberapa kontraktor. Saya dengar, tetapi belum juga dilaksanakan. Ini adalah peruntukan yang telah disediakan pada Rancangan Malaysia Kesembilan. Bilakah projek ini akan dimulai? Saya dengar award pun sudah ditawarkan kepada beberapa kontraktor, tetapi belum ada kelihatan pelaksanaannya. Ini penggal RMK-9 ini sudah pun hampir tamat, tetapi belum kelihatan ya Yang Berhormat Menteri. Satu lagi jalan yang saya sebutkan tadi, iaitu jalan alternatif daripada jalan pesisir Tanjung Aru. Perhotelan Tanjung Aru bersebelahan dengan lapangan kapal terbang itu terus ke Jalan Sabindo melalui laut. Itu satu jalan alternatif untuk mengelakkan kesesakan jalan raya di hadapan Lapangan Terbang Kota Kinabalu.